PTG ออกหุ้นกู้อายุ 3 ปี ชูดอกเบี้ย 4% ขายสถาบัน 15-16 มี.ค.นี้
PTG เตรียมออกหุ้นกู้อายุ 3 ปี ชูดอกเบี้ยคงที่ 4% เสนอขายสถาบัน วันที่ 15-16 มี.ค.66 ขณะที่ “ทริสเรทติ้ง” อันดับความน่าเชื่อถือของผู้ออกหุ้นกู้ "BBB+" แนวโน้มเครดิต "คงที่"
PTG เตรียมออกหุ้นกู้อายุ 3 ปี มูลค่าไม่เกิน 650 ล้านบาท ชูดอกเบี้ยคงที่ 4% เสนอขายสถาบัน วันที่ 15-16 มี.ค.66 ขณะที่ “ทริสเรทติ้ง” อันดับความน่าเชื่อถือของผู้ออกหุ้นกู้ "BBB+" แนวโน้มเครดิต "คงที่"
13 มี.ค. 2566

บริษัท พีทีจี เอ็นเนอยี จำกัด (มหาชน) หรือ PTG กล่าวว่า เตรียมออกหุ้นกู้ครั้งที่ 2/2566 ครบกำหนดไถ่ถอนปี พ.ศ. 2569 อายุ 3 ปี อัตราดอกเบี้ยคงที่ร้อยละ 4.00 ต่อปี ชำระดอกเบี้ยทุกๆ 6 เดือน ตลอดอายุหุ้นกู้ จำนวนเสนอขายไม่เกิน 650,000 หน่วย คิดเป็นมูลค่าตามมูลค่าที่ตราไว้ไม่เกิน 650,000,000 บาท มูลค่าที่ตราไว้หน่วยละ 1,000 บาท ราคาเสนอขายหน่วยละ 1,000 บาท เสนอขายให้แก่ผู้ลงทุนสถาบัน ผ่านผู้จัดการการจัดจำหน่ายหุ้นกู้ คือ ธนาคารยูโอบี ระยะเวลาเสนอขายวันที่ 15-16 มีนาคม พ.ศ. 2566
โดยอันดับความน่าเชื่อถือของผู้ออกหุ้นกู้ “BBB+” แนวโน้มเครดิต “คงที่” โดย บริษัท ทริสเรทติ้ง จำกัด เมื่อวันที่ 31 มีนาคม พ.ศ. 2565
 